དེ་ཡང་ད་ལམ་མཁན་འོད་ཟེར་སྦྱིན་པའི་རླབས་ཆེན་གྱི་མཛད་འཕྲིན་ཟབ་མོས།སྒོ་མཛོད་ཀྱི་གླེགས་བམ་རིན་པོ་ཆེ་འཕྲུལ་དེབ་ཏུ་བསྐྲུན་ནས་ས་གོ་ལའི་སྒང་ན་དར་སྤེལ་མཛད་པ་ནི།མི་རབས་གསར་པའི་མདུན་ཅོག་སྟེང་དུ་ལོ་རྒྱུས་ཀྱི་ལེའུ་གསར་པ་ཞིག་སྒོ་འབྱེད་བྱས་ཡོད་ཅེས་སྐད་གསང་མཐོན་པོའི་ངང་ནས་གླེང་ཕོད་པ་ཞིག་རེད།ཅི་ཕྱིར་ཞེ་ན་དེང་སྐབས་སྒེར་པ་དང་སྤྱི་པ་སུ་ཞིག་གིས་དོན་ཐོག་ཚོང་ཟོག་དང་ཁེ་ཕན་ཁོ་ནའི་ཆེད་དུ་དེབ་ཆུང་རེ་ཙམ་དཔར་བསྐྲུན་ཞུས་སར་སེམས་ཅན་གྱི་བདེ་སྐྱིད་ཁོ་ནའི་ཆེད་དུ་ཡིན་རབས་དང་།བསྟན་འགྲོར་ཞབས་ཕྱི་རྒྱ་ཆེར་ཞིག་ཞུས་རབས་སོགས་སྐྱག་རྫོབ་ཁོ་ནའི་ཀུ་ཅོས་གནམ་ས་འུར་བཞིན་པའི་སྐབས་དེར།རྗེ་བླ་མ་མཆོག་གི་བྱམས་བརྩེ་དང་ལྷག་བསམ་གྱི་ཟུངས་ཁྲག་འདྲེས་པའི་མཛད་བཟང་རླབས་པོ་ཆེ་སྟེ།བོན་གྱི་བཀའ་བརྟེན་འགྱུར་དང་གསུང་འབུམ་སོགས་གླེགས་བམ་རི་བྲག་གཏམ་འདྲ་ཞིག་འཕྲུལ་དེབ་བཟོས་ནས་རིན་མེད་དུ་དྲ་ལམ་ནས་འགྲེམ་སྤེལ་གནང་བར་ང་ཚོས་བཀའ་དྲིན་ཆེ་ཞེས་ལོས་ཞུ་འོས།རིན་པོ་ཆེ་བཀའ་དྲིན་ཆེ།